As Time Goes By (TV-serie)

As Time Goes By er en britisk romantisk komiserie som gikk på BBC fra 1992 til 2002. Serien handlet om Jean and Lionel som tilfeldigvis møttes igjen etter 38 år. De var kjærester i sin ungdoms år, men ble skilt da Lionel ble sendt i Koreakrigen. Lionel har i mellomtiden blitt både gift og skilt, mens Jean er blitt enke. De gjenopptar romansen og blir etter hvert gift. Hovedrollene ble spilt av Geoffrey Palmer og Judi Dench, mens andre sentrale roller ble spilt av Jenny Funnell, Philip Bretherton og Moira Brooker.

Serien ble egentlig avsluttet i 2002, men i 2005 sendte BBC en julespesial i to deler.

Handling 
Sekondløytnant Lionel Hardcastle og sykepleier Jean Pargetter ved Middlesex Hospital møter hverandre i løpet av sommeren 1953 og de blir straks hodestups forelsket. Men Lionel blir snart sendt til Korea, og når han skulle skrive til Jean for å gi henne den nye post-adressen sin i Korea kommer brevet hans på avveie - uten at han er klar over dette. Jean antar derfor at han hadde mistet interessen for henne. Når Lionel aldri får noen brev fra henne, tror Lionel at hun sannsynligvis har mistet interessen for ham. Etter å ha gjennomført krigstjenesten reiser Lionel til Kenya, hvor han gifter seg med Margaret. Men de tok senere ut skilsmisse, og Lionel vender endelig tilbake til England.

I mellomtiden hadde Jean også giftet seg og født en datter, som får navnet Judith. Etter ektemannens død åpnet Jean et sekretær-byrå, kalt Type for You. Datteren hennes Judith, ble etter hvert gift og skilt to ganger. En gang med Ken, og en gang med Edward. I løpet av det meste av serien bor Judith fremdeles sammen med moren sin, og arbeider også ved det samme sekretær-byrået som moren hennes grunnla. Lionel, som nå skriver på memoarene sine kalt My Life in Kenya, ansetter en maskinskriver gjennom Type for You - uvitende om at det faktisk er Jean som eier byrået. Men etter at de møter hverandre igjen, utvikler romantikken seg snart mellom Lionel og Jean. Lionel flytter etter hvert inn i Jeans hjem i Holland Park, London, og de gifter seg.

Lionels memoarer blir publisert av Alistair Deacon, en gründer som er mye yngre enn Lionel. Men Alistair innrømmer Alistair til slutt at han bare gikk med på å publisere boken som en tjeneste for Lionels far, hvis lån til Alistairs far lagde grunnlaget for Alistairs rikdom. Samtidig som Judith blir forelsket i Lionel, begynner Alistair å interessere seg for Jean. Men begge disse forelskelsene er korte. Til slutt innleder Judith og Alistair et forhold til hverandre, og de ender opp med å gifte seg. Lionel blir etter hvert bedt om å skrive en amerikansk TV-miniserie, Just Two People, basert på hans tidligere romantikk med Jean. Jean trekker seg etter hvert fra byrået sitt Type for You, og melder seg senere frivillig i en butikk som driver veldedighet.

Skuespillere 
 Jean Mary Pargetter (spilt av Judi Dench) er moren til Judith, som senere blir Lionels kone
 Lionel Hardcastle (spilt av Geoffrey Palmer) er Jeans ektemann, og faren til Rocky.
 Judith Hanson (spilt av Moira Brooker) er datteren til Jean, og blir snart Alistairs kone
 Alistair Deacon (spilt av Philip Bretherton) som publiserte Lionels bok. Blir senere Judiths ektemann.
 Sandy (spilt av Jenny Funnell) er Jeans sekretær og resepsjonist. Judiths beste venninne, og senere Harrys kone.
 Penny (spilt av Moyra Fraser) er Jean irriterende sviger-søster fra Jeans første ekteskap med David.
 Stephen (spilt av Paul Chapman) er en tannlege, og er ektemannen til Penny.
 Richard "Rocky" Hardcastle (spilt av Frank Middlemass) er den velstående faren til Lionel
 Madge Darbley-Hardcastle (spilt av Joan Sims) er den syv år yngre kona til Rocky Hardcastle. Skuespiller Joan Sims døde i 2001, og var derfor ikke med i sesong 7.
 Harry var Sandys kjæreste, og senere ektefelle.
 Mrs. Bale (spilt av Janet Henfrey) er husholderske for Hardcastle-familien.
 Lol Ferris (spilt av Tim Wylton) er gartner for Hardcastle-familien.

Referanser

Eksterne lenker 

 

Britiske komiserier
Britiske TV-serier fra 1990-årene
Britiske TV-serier fra 2000-årene
TV-produksjoner på BBC